Í frítíðarskúlanum hava vit sera góðar umstøður til nógvar ymiskar aktivitetir bæði úti og inni. Vit leggja stóran dent á frælsið og frítíðina hjá einstaka barninum, har barnið í tryggum kørmum er við til at mynda egnan gerandisdag við stuðli frá vegleiðandi vaksnum. Eisini leggja vit dent á, at vísa virðing fyri einstaka barninum við at lurta eftir hvørjum ørðum, tosa siðiliga og vinaliga við og um hvønn annan, hjálpa hvørjum øðrum og geva rúm fyri, at øll kunnu vera ein partur av felagsskapinum.